smcproject/ml-wiki-sentences huggingface dataset:
20.63 ചതുരശ്ര കിലോമീറ്റർ വിസ്തീർണ്ണമുള്ള പഞ്ചായത്തിന്റെ അതിരുകൾ തെക്ക് തലയാഴം, കല്ലറ, കടുത്തുരുത്തി പഞ്ചായത്തുകൾ, വടക്ക് മുളക്കുളം, വെള്ളൂർ പഞ്ചായത്തുകൾ, കിഴക്ക് മുളക്കുളം, കടുത്തുരുത്തി പഞ്ചായത്തുകൾ, പടിഞ്ഞാറ് മറവൻതുരുത്ത്, വെള്ളൂർ, ഉദയനാപുരം പഞ്ചായത്തുകൾ എന്നിവയാണ്.
KK, പ്രസിദ്ധ സാഹിത്യകാരൻ വൈക്കം മുഹമ്മദ് ബഷീർ , തിരുവിതാംകൂർ നിയമസഭാ സ്പീക്കർ, തിരു-കൊച്ചി മുഖ്യമന്ത്രി, മദ്രാസ് ഗവർണ്ണർ എന്നീ സ്ഥാനങ്ങൾ അലങ്കരിച്ച എ. ജെ. ജോൺ, ആനാപ്പറമ്പിൽ , നിയമസഭാ സാമാജികൻ, പഞ്ചായത്ത് പ്രസിഡന്റ്, സാമുദായിക നേതാവ് എന്നീ നിലകളിൽ വ്യക്തിമുദ്ര പതിപ്പിച്ച കെ.ആർ. നാരായണൻ എന്നിവർ ഈ നാട്ടുകാരായിരുന്നു.
തലയോലപ്പറമ്പ് ചന്തയുടെ സ്ഥാപകൻ തിരുവിതാംകൂറിൽ ദളവയായിരുന്ന വേലുത്തമ്പി ദളവയാണ്.
ആഴ്ചയിൽ രണ്ടു വട്ടം, ചൊവ്വ, ശനി ദിവസങ്ങളിലാണ് ചന്ത പ്രവർത്തിക്കുന്നത്.
തലയോലപ്പറമ്പ് ചന്ത
തിരുവിതാംകൂർ രാജ്യത്തിൻ്റെ ദിവാൻ ആയിരുന്ന വേലുത്തമ്പി ദളവ 1800 കളുടെ ആരംഭത്തിൽ സ്ഥാപിച്ച മൂന്ന് പ്രധാന ചന്തകളിൽ ഒന്നാണ് തലയോലപ്പറമ്പ് ചന്ത.
ആലങ്ങാടും, ചങ്ങനാശ്ശേരിയുമാണ് മറ്റു രണ്ടെണ്ണം.
ഒരേ സമയം കരമാർഗ്ഗവും, ജലമാർഗ്ഗവും എത്തിച്ചേരാവുന്ന സ്ഥലം എന്ന നിലയിലും ഇടനാടും തീരപ്രദേശവും കൂടി ചേരുന്ന സ്ഥലം എന്ന നിലയ്ക്കും ഈ മൂന്ന് സ്ഥലങ്ങൾക്കും പ്രത്യേകതയും ഉണ്ടായിരുന്നു.
കുട്ടനാടിന്റെ ഏറ്റവും വടക്കേ അതിർത്തി ആയ തലയോലപ്പറമ്പ് ആ നിലയ്ക്കും പ്രശസ്തമാണ്.
ചന്ത സ്ഥാപിച്ചതോടെ കച്ചവടക്കാരായി 15 കൃസ്ത്യൻ കുടുംബങ്ങളെ ആലപ്പുഴ- കടുത്തുരുത്തി പ്രദേശങ്ങളിൽ നിന്നും ഇവിടെ കൊണ്ടുവന്നതായും അതിന് മുൻകൈ എടുത്തത് രാജാവ് തന്നെ ആയിരുന്നെന്നും പറയപ്പെടുന്നു.
ആദ്യ കാലങ്ങളിൽ ചന്തയുടെ സ്ഥാനം ഇപ്പോൾ തലയോലപ്പറമ്പ് പൊലീസ് സ്റ്റേഷൻ സ്ഥിതി ചെയ്യുന്ന പടിഞ്ഞാെറെ ജംഗ്ഷനായിരുന്നു.
കുറുന്തുറപുഴ എന്ന മുവാറ്റപുഴയാറിന്റെ കൈവഴിയുടെ തീരത്തായിരുന്നു അന്നത്തെ ചന്ത.
പിന്നീട് അപ്പർ കുട്ടനാടിന്റെ കൃഷി ആവശ്യങ്ങൾക്കായി മുവാറ്റുപുഴ ആറ്റിൽ നിന്ന് പാടശേഖരത്തിലേക്ക് കനാൽ വെട്ടിയതോടെ ചന്തയുടെ സ്ഥാനം കൂടുതൽ സൗകര്യപ്രദമായ കിഴക്കേ കവല മുതൽ ആയി.
വൈക്കം , കടുത്തുരുത്തി , കീഴൂര് ‍, തുടങ്ങിയ സമീപ പ്രദേശങ്ങളിലെ ഉല്പാദകരും, ഉപഭോക്താക്കളും, ചെറുകിട കച്ചവടക്കാരും, വൻകിട വ്യാപാരികളും തങ്ങളുടെ ക്രയവിക്രയങ്ങൾക്ക് ഈ ചന്തയെ കാര്യമായി ആശ്രയിക്കുന്നു.
പഴയകാലത്ത്, കോട്ടയം ഡിവിഷനിൽപ്പെട്ട ഹൈറേഞ്ച് ഉൾപ്പെടെയുള്ള പ്രദേശങ്ങളിലെ ഉൽപ്പന്നങ്ങൾ തലയോലപ്പറമ്പ് മാർക്കറ്റ് വഴിയാണ് ആലപ്പുഴയിലേയും കൊച്ചിയിലേയും വാണിജ്യ കേന്ദ്രങ്ങളിൽ എത്തിച്ചിരുന്നത്.
ഇവിടെയുള്ള പുണ്ഡരീകപുരംക്ഷേത്രം അജന്താ ചുവർചിത്രങ്ങളിൽ തുടരുന്ന ചിത്രകലാ പാരമ്പര്യത്തിന്റെ ഭാഗമാണ്.
പച്ചിലച്ചാറുകൊണ്ട് രചിച്ചിട്ടുള്ള ഈ ചിത്രങ്ങൾ വിദേശികളായ സന്ദർശകരെപ്പോലും ആകർഷിക്കുന്നു.
ഈ പഞ്ചായത്തിൽ പത്ത് ഹൈന്ദവ ക്ഷേത്രങ്ങളും, മൂന്ന് ക്രൈസ്തവ ഇടവകദേവാലയങ്ങളും, രണ്ട് മുസ്ളീം പള്ളികളുമുണ്ട്.
പുരാതനവും ആധുനികവുമായ ശില്പകലാ മാതൃകകൾ ഇവിടെ ദർശിക്കാനാവും.
ഏറെ സവിശേഷതകളുള്ള ഒരു ജലോത്സവവും ഇവിടെ നടക്കുന്നു.
കേരളത്തിലെ പൌരാണിക ക്ഷേത്രങ്ങളിലൊന്നായ തലയോലപ്പറമ്പ് കാർത്ത്യായനി ക്ഷേത്രവുമായി ബന്ധപ്പെട്ടു കിടക്കുന്നു തലയോലപ്പറമ്പിന്റെ ഐതിഹ്യം.
ഏകദേശം 5 പതിറ്റാണ്ടുകൾക്കുമുമ്പുവരെ കാർത്യയാനിക്ഷേത്രത്തിന്റെ ചുറ്റുമുള്ള പ്രദേശങ്ങളിൽ താളിയോലകൾ പേറുന്ന പനകൾ ധാരാളമായി ഉണ്ടായിരുന്നുവെന്നും അതുകൊണ്ട് ആ ഭൂവിഭാഗത്തെ താളിയോലപ്പറമ്പ് എന്ന് വിളിച്ചിരുന്നുവെന്നും പിന്നീട് അത് ലോപിച്ച് തലയോലപ്പറമ്പ് ആയി മാറിയെന്നുമാണ് വിശ്വാസം.
ആദ്യകാലത്ത് ക്ഷേത്രത്തിനു ചുറ്റുമുള്ള ഭൂവിഭാഗങ്ങൾക്കുമാത്രമാണ് തലയോലപ്പറമ്പ് എന്ന് വിളിച്ചിരുന്നത്.
വേണാടിന്റെ ചരിത്രവുമായും ബന്ധപ്പെട്ടു കിടക്കുന്ന തലയോലപ്പറമ്പ് എന്ന നാമം.
വടക്കൻകൂർ രാജാവിനെ വധിച്ച ചാഴിയില്ലത്തെ മന്ത്രിക്ക് പ്രതിഫലമായി വേണാട്ടരചൻ കരം ഒഴിവായി സ്ഥലങ്ങൾ വിട്ടുകൊടുത്തു.
ആദ്യത്തെ ഓലയിൽ (തലയോലയിൽ) എഴുതിക്കൊടുത്ത സ്ഥലങ്ങൾക്ക് തലയോലപ്പറമ്പ് എന്ന പേര് വന്നു എന്നും അതല്ല പരശുരാമൻ ആദ്യത്തെ ഓലയിൽ (തലയോലയിൽ) എഴുതി ദാനം ചെയ്ത സ്ഥലമായതുകൊണ്ടാണ് തലയോലപ്പറമ്പ് ആയതെന്നും മറ്റൊരു വിശ്വാസമുണ്ട്.
കുട്ടനാടിന്റെ വടക്കേ തലഭാഗത്ത് സ്ഥിതി ചെയ്യുന്നതിനാൽ ഈ പ്രദേശത്തിന് തലപ്പറമ്പ് എന്നു പേരുണ്ടായി എന്നും അത് പിന്നീട് തലയോലപ്പറമ്പായി മാറിയെന്നും മറ്റു ചിലർ വിശ്വസിക്കുന്നു.
കേരളത്തിന്റെ ഭരണം നിയന്ത്രിച്ച പെരുമാക്കൻമാരിൽ ഒടുവിലത്തെ പെരുമാൾ, കേരളം അദ്ദേഹത്തിന്റെ ആശ്രിതന്മാർക്ക് വീതിച്ചുകൊടുത്തതിൽ ഒന്നാണ് വൈക്കം താലൂക്കിൽപ്പെടുന്ന വടക്കുംകൂർ രാജ്യം.
മറ്റു രാജവംശങ്ങളിൽ കാണാത്ത ഒരു പ്രത്യേകത ഈ രാജവംശത്തിനുണ്ടായിരുന്നു.
ഒരു രാജാവ് തീപ്പെട്ടാൽ അടുത്ത സ്ഥാനമേൽക്കുന്ന രാജാവ് രാജ്യത്തിന്റെ തലസ്ഥാനം മറ്റൊരു ഗ്രാമത്തിലേക്ക് മാറ്റുന്ന ഒരു രീതി നിലനിന്നിരുന്നു.
വടക്കുംകൂർ രാജ്യത്തിന്റെ തലസ്ഥാനം ഓരോ രാജാവിന്റെ ഭരണകാലത്തും ഓരോ ഗ്രാമങ്ങളായിരുന്നു.
ഇതുകൊണ്ടാവാം ഇവിടുത്തെ ഗ്രാമങ്ങളിൽ കൊട്ടാരങ്ങളുടെ അവശിഷ്ടങ്ങൾ ഇപ്പോഴും കാണപ്പെടുന്നത്.
കൊടുങ്ങല്ലൂർ ഭക്തനായ ഒരു വടക്കുംകൂർ രാജാവ് കൊടുങ്ങല്ലൂരമ്മയെ പ്രസാദിപ്പിക്കാൻ വഴിപാടായി ഒരു തേര് (ആറ്റുവേല) തയ്യാറാക്കി വേമ്പനാട്ട് കായലിൽ കൂടി കൊടുങ്ങല്ലൂർക്കയച്ചു.
രാജാവും സമൂഹവും കൊടുങ്ങല്ലൂരെത്തിയിട്ടും ആറ്റുവേലയെത്തിയില്ല.
കൊച്ചി കായലിൽ പാറാവ് നടത്തിയിരുന്ന പറങ്കികളുടെ കപ്പലുകൾ ആറ്റുവേലയെ യുദ്ധക്കപ്പലായി തെറ്റിദ്ധരിച്ച് തട്ടിക്കൊണ്ടുപോയി.
രാജാവിന്റെ ദുഃഖം തീർക്കാൻ ചെമ്മനത്തുകരയിലുള്ള മഹാമാന്ത്രികനായ പറേക്കാട്ട് പണിക്കർ തന്റെ മാന്ത്രിക വിദ്യ കൊണ്ട് അവരെ പരാജയപ്പെടുത്തി.
ആറ്റുവേലയെ കൊടുങ്ങല്ലൂരെത്തിച്ചു.
ദേവിയുടെ വരവിനെ സൂചിപ്പിക്കുന്ന ആഘോഷമായി മാറി പിന്നീട് ആറ്റുവേല എന്ന ജലോത്സവം.
പ്രാദേശികങ്ങളായ സ്ഥലനാമങ്ങൾക്കുമുണ്ട് മറ്റനേകം രസകരങ്ങളായ നാടോടി പുരാവൃത്തങ്ങൾ.
വടക്കുള്ള ആറ് വടയാർ ആയതും ചുമ്മാകുന്ന് ഉമ്മാകുന്ന് ആയതും പൊട്ടുന്ന ചിറയുള്ള സ്ഥലം പൊട്ടൻചിറയായതും കരിസായിപ്പിന്റെ കാലത്തുണ്ടായ നിലം കരിനിലമായതും പാണ്ഡവന്മാരുടെ വനവാസകാലത്ത് അവർ തങ്ങളുടെ പൊന്നു സൂക്ഷിച്ചിരിക്കുന്ന സ്ഥലം പൊന്നിരിക്കുംപാറയായതും മണൽകൂനയായിരിക്കുന്ന സ്ഥലം മണൽകുന്നാ’യതും കാർത്ത്യായനി ദേവിയാൽ എറിയപ്പെട്ട് കുന്നിൽ വന്നപ്പോൾ വിടാ ഈ കുന്ന് എന്ന് പറഞ്ഞ ശാസ്താവിന്റെ സ്ഥലം മിടായിക്കുന്നുമായതും തലപ്പത്തുള്ളപ്പാറ തലപ്പാറയായതും വഴിപോക്കർ പൊതിച്ചോറുണ്ടിരുന്ന സ്ഥലം പൊതിയാ എന്നും വിശ്വസിക്കപ്പെടുന്നു.
ചന്തയുടെ കിഴക്ക് കാണുന്ന തോട് പട്ടം താണുപിള്ളയുടെ മന്ത്രിസഭാംഗമായ കെ.ആർ.ഇലങ്കത്തിന്റെ കാലത്ത് വെട്ടിയതാണ്.
തലയോലപ്പറമ്പിൽ കഴിഞ്ഞ നൂറ്റാണ്ടിൽ വടയാറിൽ ഒരടിമചന്ത നിലനിന്നിരുന്നു.
അടിമകളായി ജീവിച്ചിരുന്ന അധഃകൃതരുടെ അനന്തരഗാമികൾ ഇപ്പോഴും തലയോലപ്പറമ്പിലുണ്ട്.
കൃഷിയുമായി ബന്ധപ്പെട്ട എല്ലാ വസ്തുവകകളും കൈമാറ്റം ചെയ്യുന്ന കൂട്ടത്തിൽ അടിമകളായി മനുഷ്യരെയും വാണിജ്യ ഉൽപ്പന്നങ്ങളാക്കിയിരുന്നുവെന്നതിന് ചരിത്രം സാക്ഷിയാണ്.
വർഷങ്ങൾക്കുശേഷം സേതുപാർവ്വതിഭായി തമ്പുരാട്ടി അടിമക്കച്ചവടം നിർത്താലാക്കുന്നതുവരെ അതിവിടെ തുടർന്നിരുന്നു എന്നതിനും രേഖകളുണ്ട്.
സാധനങ്ങൾ കൊടുത്ത് സാധനങ്ങൾ വാങ്ങുന്ന സമ്പ്രദായം ഇവിടെ നിലനിന്നിരുന്നു.
ഇപ്പോഴും വടയാർ ക്ഷേത്രത്തിന്റെ തെക്കുഭാഗത്ത് എല്ലാ കർക്കിടക ഒന്നാം തീയതിയും (സംക്രാന്തി ദിവസം) ഈ രീതിയിൽ കച്ചവടം നടന്നുവരുന്നു.
വടക്കൂംകൂർ തിരുവിതാംകൂറിന്റെ ഭാഗമായതിനുശേഷം ഇളംകാവ് ക്ഷേത്രം, തിരുപുരം ശ്രീകൃഷ്ണസ്വാമിക്ഷേത്രം, മാത്താനം ക്ഷേത്രം, ഭൂതൻകേരി ധർമ്മശാസ്തക്ഷേത്രം, അയ്യപ്പൻ കോവിൽ ക്ഷേത്രം, പുണ്ഡരീകപുരം ക്ഷേത്രം മുതലായവ നിരവധി ക്ഷേത്രങ്ങൾ ഇവിടെയുണ്ട്.
വിശാലമായ മൈതാനത്ത് സ്ഥിതി ചെയ്യുന്ന ക്ഷേത്രത്തിന് മാത്താനം (മൈതാനം) ക്ഷേത്രമെന്നും പ്രതിഷ്ഠ ബ്രഹ്മസങ്കല്പമായതിനാൽ മാത്താനം ബ്രഹ്മപുരം ക്ഷേത്രമെന്നും നാമകരണം ചെയ്തു.
മിഠായികുന്നത്ത് സ്ഥിതി ചെയ്യുന്ന പുണ്ഡരീകപുരം ക്ഷേത്രഭിത്തിയിൽ വരച്ചിരിക്കുന്ന ചുവർചിത്രങ്ങൾ 16-ാം നൂറ്റാണ്ടിലും വാസ്തുശില്പങ്ങൾ 14-ാം നൂറ്റാണ്ടിലും ചിത്രീകരിച്ചതാണെന്ന് വിദഗ്ദ്ധർ പറയുന്നു.
വടയാർ ഇളങ്കാവ് ക്ഷേത്രത്തിനു സമീപം മൂവാറ്റുപുഴയാറ്റിൽ വർഷംതോറും മീനമാസത്തിലെ അശ്വതിനാളിൽ നടക്കുന്ന ആറ്റുവേല ആയിരക്കണക്കിനാളുകളെ ആകർഷിക്കുന്നു.
വേലുത്തമ്പിദളവയുടെ നിർദ്ദേശത്താൽ സ്ഥാപിതമായ ചന്തയുടെ സമീപത്തായി മുപ്പതിൽപ്പരം കത്തോലിക്കാ കുടുംബാംഗങ്ങൾ താമസിച്ചിരുന്നു.
എല്ലാദിവസവും കത്തോലിക്കർ സന്ധ്യാപ്രാർത്ഥന നടത്തുന്നതിന് സ്ഥാപിച്ച കുരിശടി, കുരിശുപള്ളിയായും പിന്നീട് 1895-ൽ അത് ഇടവക പള്ളിയുമായി മാറി.
ചന്തയുടെ സമീപത്തുള്ള പള്ളിയായതുകൊണ്ട് ഇതിന് ചന്തേപ്പള്ളിയെന്നും വിളിക്കുന്നുണ്ട്.
ചന്തയുടെ നടുവിലായി അമലോത്ഭവ മാതാവിന്റെ കപ്പേള സ്ഥിതി ചെയ്യുന്നു.
വടയാർ ഇൻഫന്റ് ജീസസ് പളളി, സെ.
മൈക്കിൾ ചർച്ച് പൊതി, സെ.
ആന്റണീസ് ചർച്ച് കലയത്തും കുന്ന് എന്നീ കത്തോലിക്കാ ദേവാലയങ്ങളും അസംഖ്യം കുരിശു പളളികളും  തലയോലപ്പറമ്പിന് സമീപ പ്രദേശങ്ങളിൽ സ്ഥിതി ചെയ്യുന്നു.
പൌരസ്ത്യ പാശ്ചാത്യ ശില്പകലകളെ ആശ്രയിച്ച് പണിത തലയോലപ്പറമ്പ് സെന്റ് ജോർജ്ജ് ദേവാലയം, പല ദേശത്തു നിന്നുമുള്ള തീർത്ഥാടകരെ ആകർഷിച്ചു വരുന്നു..
തലയോലപ്പറമ്പിൽ 1960 കളിൽ തന്നെ സിനിമതീയറ്ററുകൾ ഉണ്ടായിരുന്നു.
എംസീസ്, രാഗം എന്നീ തീയറ്ററുകൾ ആയിരുന്നു ആദ്യകാലങ്ങളിൽ ഉണ്ടായിരുന്നത്.
അതിനുശേഷം 1984-ലാണ് നൈസ് തീയറ്റർ ഇവിടെ വന്നത്.
1998-ലാണ് ക്വീൻ ഓഫ് ഷീബ എന്ന ഭീമൻ തീയറ്റർ  വരുന്നത്.
ഇപ്പോൾ അത് മൂന്നു തീയറ്ററുകൾ ഉൾപ്പെടുന്ന മൾട്ടീ തീയറ്റർ സമുച്ചയമായിരിക്കുന്നു.
തലയോലപ്പറമ്പ് മുഹയുദ്ദീൻ പള്ളിക്ക് നൂറ്റാണ്ടുകളുടെ ചരിത്രമുണ്ട്.
കേരളീയ വാസ്തുശില്പകലയുടെ മഹനീയത വിളിച്ചറിയിക്കുന്ന ചിത്രതൂണുകളും ചിത്രപ്പണികളാൽ ആലങ്കാരികമായ മേൽത്തട്ടുമുള്ള അകത്തെ പള്ളി അതിമനോഹരമാണ്.
കേരളത്തിലെ പഴയ നാലുകെട്ടിന്റെ മാതൃക തോന്നിക്കുന്ന പുറത്തെ പള്ളിയോടു ചേർന്ന് അംഗശുദ്ധി വരുത്തുന്നതിനായി വെള്ളം ശേഖരിക്കുന്നതിനുള്ള കുളം (ഹൌള്) ഉണ്ട്.
തലയോലപ്പറമ്പിനടുത്ത മിഠായിക്കുന്നത്തും ഒരു മുസ്ളീം പള്ളി സ്ഥാപിതമായിട്ടുണ്ട്.
മുസ്ളിങ്ങൾക്ക് മതവിദ്യാഭ്യാസത്തിനായിട്ടുള്ള മദ്രസ്സകൾ തലയോലപ്പറമ്പിലും പാലാംകടവിലും വെട്ടിക്കാട്ട്മുക്കിലും പ്രവർത്തിക്കുന്നു.
പാലാംകടവിൽ വർഷങ്ങൾക്കുമുമ്പ് സ്ഥാപിക്കപ്പെട്ട ഓത്തുപള്ളിയിലാണ് വിശ്വസാഹിത്യകാരനായ വൈക്കം മുഹമ്മദ് ബഷീർ തന്റെ മതവിദ്യാഭ്യാസം നടത്തിയിട്ടുള്ളത്.
ഡി.ബി. കോളജ്
തലയോലപ്പറമ്പ്  ദേവസ്വം ബോർഡ് കോളേജ്, തലയോലപ്പറമ്പിൽ നിന്ന് മൂന്നു കിലോമീറ്ററോളം അകലെയുള്ള വെട്ടിക്കാട്ടുമുക്ക്(മിഠായിക്കുന്നം) എന്ന ഗ്രാമത്തിലെ ഒരു കുന്നിൻ മുകളിലാണ്.
പ്രമുഖർ
പ്രമുഖ മലയാള സാഹിത്യകാരൻ വൈക്കം മുഹമ്മദ് ബഷീറിന്റെ ജന്മദേശമാണ് തലയോലപ്പറമ്പ്.
ബഷീറിന്റെ പ്രസിദ്ധ നോവൽ, പാത്തുമ്മയുടെ ആടിന്റെ പശ്ചാത്തലം തലയോലപ്പറമ്പാണ്.
ഇന്ത്യൻ സ്വാതന്ത്ര്യ സമരകാലത്തും കേരളസംസ്ഥാന രൂപവത്കരണത്തോടടുത്തും കേരളരാഷ്ട്രീയത്തിൽ കാര്യമായ പങ്കുവഹിച്ച് ഒടുവിൽ ഇന്നത്തെ തമിഴ്നാടായ മദ്രാസ്സ്  സംസ്ഥാനത്തെ ഗവർണ്ണറായിരിക്കെ അന്തരിച്ച ഇൻഡ്യൻ നാഷനൽ കോൺഗ്രസ് നേതാവ്, ഏ.
ജെ. ജോണും തലയോലപ്പറമ്പുകാരനായിരുന്നു.
ഇൻഡ്യയുടെ സുപ്രീം കേടതി ചീഫ് ജസ്റ്റിസ്റ്റായിരുന്ന കെ.ജി. ബാലകൃഷ്ണന്റെ ജന്മദേശവും തലയോലപ്പറമ്പാണ്.
ഇന്ത്യൻ യൂണിയൻ മുസ്ലിം ലീഗ് തിരുവതാംകൂർ  സ്ഥാപക നേതാക്കളിൽ ഒരാളായിരുന്ന എം ഏ മുഹമ്മദ് തലയോലപ്പറമ്പ് കാരനായിരുന്നു.
വളരെയധികം എഴുത്തുകാരാൽ സമ്പന്നമാണ് തലയോലപ്പറമ്പ്.
ആധുനിക മലയാള കഥാകൃത്തുക്കളിൽ പ്രശസ്തരായ പലരും തലയോലപ്പറമ്പുകാരോ, തലയോലപ്പറമ്പുമായി ബന്ധമുളളവരോ ആണെന്നുളളത് അത്ഭുതകരമാണ്.
ബേബി കുര്യൻ തോട്ടുപുറം.
കെ കെ സിദ്ദിഖ്, മജീദ് റഹ്മാൻ, സണ്ണി ചെറിയാൻ, കുര്യൻ മുകളേൽ, ജെയ്മോൻ ദേവസ്യ തുടങ്ങിയ ആധുനിക എഴുത്തുകാർ തലയോലപ്പറമ്പുകാരാണ്.
പുറത്തേക്കുള്ള കണ്ണികള് ഗ്രാമപഞ്ചായത്ത് വിലാസങ്ങൾ Archived 2007-09-30 at the Wayback Machine .
തലയോലപ്പറമ്പ് ഗ്രാമപഞ്ചായത്ത് ഇന്റെർനെറ്റിൽ Archived 2012-06-14 at the Wayback Machine .
തലയോലപ്പറമ്പ് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thalayolaparambu_Gramapanchayat
കോട്ടയം ജില്ലയിലെ വൈക്കം താലൂക്കിൽ കടുത്തുരുത്തി ബ്ളോക്കിൽ വടയാർ വില്ലേജ് ഉൾപ്പെടുന്ന ഗ്രാമപഞ്ചായത്താണ് 20.63 ചതുരശ്ര കിലോമീറ്റർ വിസ്തീർണ്ണമുള്ള തലയോലപ്പറമ്പ് ഗ്രാമപഞ്ചായത്ത്.
അതിരുകൾ തെക്ക്‌ - തലയാഴം, കല്ലറ, കടുത്തുരുത്തി പഞ്ചായത്തുകള് വടക്ക് - മുളക്കുളം, വെള്ളൂർ പഞ്ചായത്തുകള് കിഴക്ക് - മുളക്കുളം, കടുത്തുരുത്തി പഞ്ചായത്തുകള് പടിഞ്ഞാറ് - മറവൻതുരുത്ത്, വെള്ളൂർ, ഉദയനാപുരം പഞ്ചായത്തുകൾ വാർഡുകൾ
തലയോലപ്പറമ്പ് ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ് വടയാർ നോർത്ത് മിഠായിക്കുന്നം നോർത്ത് വെട്ടിക്കാട്ട്മുക്ക് ഉമ്മാംകുന്ന് ഡി.ബി. കോളേജ് പൊതി തൃക്കരായിക്കുളം തലയോലപ്പറമ്പ് ഈസ്റ്റ് ഇല്ലിത്തോണ്ട് തലയോലപ്പറമ്പ് ടൌൺ മാത്താനം കോരിക്കൽപഴംമ്പട്ടി തേവലക്കാട് ചക്കാല വടയാർ ഇളംകാവ് സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് കടുത്തുരുത്തി വിസ്തീര്ണ്ണം 20.63 ചതുരശ്ര കിലോമീറ്റർ ജനസംഖ്യ 20,856 പുരുഷന്മാർ 10,370 സ്ത്രീകൾ 10,486 ജനസാന്ദ്രത 1011 സ്ത്രീ : പുരുഷ അനുപാതം 1011 സാക്ഷരത 95% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/thalayolaparambu/ Archived 2012-06-14 at the Wayback Machine .
തലവൂർ ഇംഗ്ലീഷ് വിലാസം https://ml.wikipedia.org/wiki/Thalavoor തലവൂർ തലവൂർ 9°02′40″N 76°49′46″E ﻿ / ﻿ 9.0444°N 76.8294°E ﻿ / 9.0444; 76.8294 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കൊല്ലം ഭരണസ്ഥാപനം(ങ്ങൾ) {{{ഭരണസ്ഥാപനങ്ങൾ}}} {{{ഭരണസ്ഥാനങ്ങൾ}}} {{{ഭരണനേതൃത്വം}}} ' ' വിസ്തീർണ്ണം 33.67 ച.
ചതുരശ്ര കിലോമീറ്റർ ജനസംഖ്യ 31,804 ജനസാന്ദ്രത 945/ ച.
മീ കോഡുകൾ • തപാൽ • ടെലിഫോൺ 691508 +0475 സമയമേഖല UTC +5:30 പ്രധാന ആകർഷണങ്ങൾ
കേരളത്തിലെ കൊല്ലം ജില്ലയിലുള്ള പത്തനാപുരം താലൂക്കിലെ ഒരു ഗ്രാമമാണ് തലവൂർ ( ഇംഗ്ലീഷ് : Thalavoor) ചരിത്രം
കേരളപ്പിറവിക്കു മുൻ‌പ് 1742 വരെ കൊട്ടാരക്കര തലസ്ഥാനമായ ഇളയിടത്തുസ്വരൂപത്തിൻറെ ഭാഗമായിരുന്നു തലവൂർ.
അക്കാലത്ത്, ഇളയിടത്ത് സ്വരൂപത്തിലെ പ്രധാന വകുപ്പുകളുടെയെല്ലാം തലവൻമാർ ഈ പ്രദേശത്തുനിന്നുള്ളവരായിരുന്നു.
അതിനാൽ ഈ നാടി‍ന് തലവൻമാരുടെ ഊര് എന്ന അർത്ഥത്തിൽ തലവൂർ എന്ന പേര് ലഭിച്ചു.
നാട്ടിലെ പല പ്രശ്നങ്ങളും പരിഹരിക്കുന്നതിൽ മിടുക്കൻമാരും പൊതുസമ്മതരും ആയ വ്യക്തികൾ തലവൂരിലുണ്ടായിരുന്നു.
അതായിരിക്കാം സ്ഥലനാമം തലൈവർ വാഴും ഊരായത്.
ഊരുകളുടെ തല യായിരുന്നു തലവൂർ എന്നാണ് മറ്റൊരു അഭിപ്രായം.
ഭൂമിശാസ്ത്രം തലവൂർ ഗ്രാമത്തിൻറെ ഭൂപടം ഭൂമിശാസ്ത്രപരമായ സ്ഥാനം
അക്ഷാംശം: 9°2'40"N; രേഖാംശം: 76°49'46"E കരകൾ
പണ്ടുകാലം മുതൽക്കുതന്നെ തലവൂർ ഗ്രാമത്തെ ആറു കരകളായി തിരിച്ചിട്ടുണ്ട്.
ഇവിടെയുള്ള തൃക്കൊന്നമർക്കോട് ശ്രീ ദുർഗാദേവീക്ഷേത്രത്തിന്റെ നടത്തിപ്പിനെത്തുടർന്നാണ് ഈ വിധ വിഭജനം നടത്തിയത് വടകോട് കുര ഞാറക്കാട് നടുത്തേരി പാണ്ടിത്തിട്ട മഞ്ഞക്കാല ഭരണം
തലവൂർ ഗ്രാമപഞ്ചായത്ത് , പത്തനാപുരം ബ്ലോക്ക് പഞ്ചായത്ത് , കൊല്ലം ജില്ലാപഞ്ചായത്ത് എന്നിങ്ങനെയുള്ള ത്രിതല പഞ്ചായത്ത് സമിതിയുടെ ഭരണത്തിൻ കീഴിലാണ് തലവൂർ ഗ്രാമപഞ്ചായത്ത് വരുന്നത്.
പത്തനാപുരം  താലൂക്കിലെ തലവൂർ, പിടവൂർ എന്നീ രണ്ടു ഗ്രാമങ്ങൾ ഈ പഞ്ചായത്തിൽ ഉൾപ്പെടുന്നു.
ഇരുപതു വാർഡുകൾ പഞ്ചായത്തിലുണ്ട്.
പാണ്ടിത്തിട്ട അമ്പലനിരപ്പ് തത്തമംഗലം മേലേപ്പുര പറങ്കിമാംമുകൾ പഴഞ്ഞിക്കടവ് പനമ്പറ്റ പിടവൂർ അരുവിത്തറ കമുകുംചേരി ചിറ്റാശ്ശേരി നെടുവന്നൂർ മഞ്ഞക്കാല നടുത്തേരി രണ്ടാലുംമൂട് ഞാറക്കാട് അരിങ്ങട വടക്കോട് അലക്കുഴി കുര ആരാധനാലയങ്ങൾ തലവൂർ തൃക്കൊന്നമർക്കോട് ശ്രീ ദുർഗാദേവീക്ഷേത്രം തലവൂർ  സപ്തർഷിമംഗലം ശ്രീ മഹാദേവക്ഷേത്രം തലവൂർ തൃക്കൊന്നമർക്കോട് ശ്രീ ദുർഗാ ദേവി ക്ഷേത്രം ശ്രീ മഹാദേവ ക്ഷേത്രം, സപ്തർഷിമംഗലം (തത്തമംഗലം).
- കമുകുംചേരി ശ്രീ തിരുവിളങ്ങാനപ്പൾക്ഷേത്രം ശ്രീകൃഷ്ണക്ഷേത്രം, നടുത്തേരി.
ശ്രീകൃഷ്ണക്ഷേത്രം, കുര.
മാർത്തോമ്മാ പള്ളി, നടുത്തേരി.
മഞ്ഞക്കാല ട്രിനിറ്റി മാർത്തോമ്മാ പള്ളി,പറങ്കിമാംമുകൾ ഓർത്തഡോക്സ് പള്ളി, രണ്ടാലുമ്മൂട്.
സെയ്ന്ട് സ്റ്റീഫൻസ് ഓർത്തഡോക്സ് പള്ളി, പാണ്ടിത്തിട്ട.
അരിങ്ങട ശ്രീ ദുർഗദേവി ക്ഷേത്രം.
അരിങ്ങട.
(വൃശ്ചികം മാസത്തിലെ കാർത്തിക ഇവിടെ ഉത്സവം ആയി അഘോഷിക്കുന്നു. മണികെട്ട് ക്ഷേത്രം കൂടിയാണിത്. കാര്യസ്ഥിതിക്ക് വേണ്ടിയാണ് മണി കെട്ടുന്നത്) വിദ്യാഭ്യാസ സ്ഥാപനങ്ങൾ ദേവിവിലാസം വൊക്കേഷണൽ ഹയർ സെക്കൻററി സ്കൂൾ, തൃക്കൊന്നമർക്കോട്.
ഇന്ദിരാഗാന്ധി മെമ്മൊറിയൽ ഹയർ സെക്കൻററി സ്കൂൾ, മഞ്ഞക്കാല.
എൽ. പി. എസ്, കുര.
എൽ. പി. എസ്, നടുത്തേരി ഗവ.
യു. പി. എസ്. നടുത്തേരി.
ബി. വി. എൽ. പി. എസ്, മഞ്ഞക്കാല ഗവ.
എൽ. പി. എസ്. മഞ്ഞക്കാല.
എൽ. പി. എസ്, നെടുവന്നൂർ ഗവ.
എൽ. പി. എസ്. അമ്പലത്തിൻ നിരപ്പ് ഗവ.
എൽ. പി എസ്, തലവൂർ.
എൽ.പി.എസ്.പാണ്ടിത്തിട്ട ആതുരാലയങ്ങൾ പ്രാഥമികാരോഗ്യകേന്ദ്രം, ഞാറക്കാട്.
സർക്കാർ ആയുർവേദ ആശുപത്രി, നടുത്തേരി.
ഇവകൂടി കാണുക കൊല്ലം ജില്ല പത്തനാപുരം താലുക്ക് ബാഹ്യകണ്ണികൾ Thalavoor എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തലവൂരിന്റെ ആകാശ വീക്ഷണം വിക്കിമാപ്പിയയിൽ (ഇതേ വിൻഡോയിൽ തുറന്നുവരും) തലവൂർ - സാമാന്യ വിവരങ്ങൾ Archived 2016-08-11 at the Wayback Machine .
തലവൂർ.
ഇൻ Archived 2012-03-26 at the Wayback Machine .
നൃപതിലലാമം
നൃപതിലലാമം മലയാള ഭാഷയിലെ ഒരു വൃത്തമാണ്.
ലക്ഷണം “ നജയനയംനയമോടേ വരുവതു വൃത്തം നൃപതിലലാമം ” അവലംബം ↑ വൃത്തമ‍‍ഞ്ജരി ഏ.
നൂൽപ്പരുത്തി ഇംഗ്ലീഷ് വിലാസം https://ml.wikipedia.org/wiki/Gossypium_herbaceum
ഇന്ത്യ മുഴുവൻ കൃഷി ചെയ്യുന്ന ഒരിനം പരുത്തിയാണ് കുരുപ്പരുത്തി , പഞ്ഞിപ്പരുത്തി എന്നെല്ലാമറിയപ്പെടുന്ന നൂൽപ്പരുത്തി .
( ശാസ്ത്രീയനാമം : Gossypium herbaceum ) .
2.5 മീറ്റർ വരെ ഉയരം വയ്ക്കുന്ന ഈ സസ്യം പലവിധ ഔഷധഗുണങ്ങളുള്ള ഒരു ചെടിയാണ്.
ആഫ്രിക്കൻ വംശജനാണ്.
ഹോമിയോപ്പതിയിലും ഇത് മരുന്നുണ്ടാക്കാൻ ഉപയോഗിക്കുന്നുണ്ട്.
അവലംബം പുറത്തേക്കുള്ള കണ്ണികൾ ധാരാളം വിവരങ്ങൾ Archived 2013-10-16 at the Wayback Machine .
ഔഷധഗുണങ്ങൾ Archived 2013-08-09 at the Wayback Machine .
വിക്കിസ്പീഷിസിൽ Gossypium herbaceum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Gossypium herbaceum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നൂൽപ്പുഴ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Noolpuzha_Gramapanchayat
വയനാട് ജില്ലയിലെ സുൽത്താൻ ബത്തേരി താലൂക്കിൽ സുൽത്താൻ ബത്തേരി ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ നൂല്പുഴ .
നൂല്പുഴ ഗ്രാമപഞ്ചായത്തിന്റെ വിസ്തീർണം 242.97  ചതുരശ്രകിലോമീറ്ററാണ്‌.
വടക്കും കിഴക്ക് ഭൂരിഭാഗവും കർണ്ണാടക സംസ്ഥാനത്തിലെ മൈസൂർ ജില്ല അതിരിടുന്നു.
തെക്കുഭാഗം മുഴുവനായും കിഴക്കേ അതിര് കുറെ ഭാഗവും തമിഴ്നാട്ടിലെ നീലഗിരി ജില്ലയാണ് അതിർത്തി.
പടിഞ്ഞാറ് ഭാഗത്ത് സുൽത്താൻബത്തേരി, നെന്മേനി പഞ്ചായത്തുകളാണ് അതിർത്തി.
രണ്ട് സംസ്ഥാനങ്ങളുമായി അതിർത്തി പങ്കിടുന്ന ജില്ല എന്ന  പദവി വയനാട് ജില്ലക്ക് നൽകുന്നത് നൂല്പുഴ ഗ്രാമപഞ്ചായത്ത് കാരണമാണ്‌
2001 ലെ സെൻസസ് പ്രകാരം നൂല്പുഴ ഗ്രാമപഞ്ചായത്തിലെ ജനസംഖ്യ 23151ഉം സാക്ഷരത 72.53% ഉം ആണ്‌.
നൂൽമാല
സൂഫി സന്യാസികളിൽ പ്രമുഖനായ അബ്ദുൽ ഖാദിർ  കൈലാനിയെ പ്രകീർത്തിച്ചു അറബി മലയാളത്തിൽ എഴുതപ്പെട്ട സ്തുതിഗീതമാണ് നൂൽമാല (നൂൽ நூல் +മാല = കൃതി + പ്രകീർത്തനം).
1785ൽ  കോലത്ത് നാട്ടിലെ തലക്കത്തെ ചേരിയിലാണ് (തലശ്ശേരി) ഈ കൃതി രചിക്കപ്പെടുന്നത്.
മലയാളത്തിലെ നസറുദ്ദീൻ ഹോജ എന്ന് വിശേഷിപ്പിക്കപ്പെട്ട സരസനായ കുഞ്ഞായിൻ മുസ്ലിയാർ ആണ് ഈ കൃതിയുടെ രചയിതാവ്.
ഖാദിരിയ്യ സരണിയിലെ  ഖലീഫയായിരുന്ന കുഞ്ഞായിൻ മുസ്ലിയാർ സരണി സ്ഥാപകൻ അബ്ദുൽ ഖാദിർ കൈലാനിയെ പ്രകീർത്തിച്ചു എഴുതിയ ഈ കീർത്തന കാവ്യം  അറബി മലയാളത്തിലാണെങ്കിലും അന്നത്തെ ബഹുഭൂരിഭക്ഷം ജനങ്ങളുടെയും വാമൊഴി ഭാഷയായ ദ്രാവിഡിയൻ ഭാഷാ ശൈലിയാണ് കവി തൻറെ രചനയ്ക്ക് വേണ്ടി ഉപയോഗപ്പെടുത്തിയിരിക്കുന്നത്.
യമൻ കെട്ട് എന്ന സാമ്പ്രദായിക ഇശൽ ശൈലിയാണ് സാധാരണ ഗതിയിൽ  മാല പാട്ടുകൾ അനുവർത്തിക്കാറുള്ളതെങ്കിൽ  നൂൽമാലയിൽ അത് പൂർണ്ണമായും തമിഴ് ശൈലികളിലുള്ള ഇശലുകളായി മാറുന്നു.
മാലപ്പാട്ടുകളിൽ കാണാറുള്ള ഇരവുകൾ  എന്ന പ്രാർത്ഥന  ഭാഗവും ഇതിലില്ല.
ഈ കൃതിയിൽ  ഉപയോഗിച്ചിരിക്കുന്ന  എൺപത് ശതമാനത്തിലേറെ വാക്കുകളും തമിഴ് പദങ്ങൾ  ആണെന്ന് സാഹിത്യ പണ്ഡിതർ നിരൂപണം ചെയ്യുന്നു.
തമിഴ് , മലയാളം തുടങ്ങിയ ദ്രവീഡിയൻ ഭാഷകൾക്ക് പുറമെ  അറബി, ഉറുദു, പേർഷ്യൻ  പദങ്ങളും കവി ഈ കൃതിയിൽ ഉപയോഗപ്പെടുത്തിയിട്ടുണ്ടെങ്കിലും സമൂഹത്തിലെ മേൽത്തട്ടുകാരുടെ ഭാഷയായ സംസ്കൃതം അശേഷം മൊഴികളിലെവിടെയും കടന്നു വരുന്നില്ല എന്നത്  പ്രസ്ത്യാവ്യമാണ്.
ദക്ഷിണേന്ത്യയിലെ  ഖാദിരിയ്യ സൂഫി സന്യാസികൾ അവരുടെ സാഹിത്യ രചനകൾക്ക് അറബിത്തമിഴ് ഉപയോഗപ്പെടുത്തിയതിനാലും , ഇത്തരം സൂഫി സന്യാസികളുടെ ആവാസസ്ഥാനം തമിഴ്നാട്ടിലെ കായൽപട്ടണമായതുമെല്ലാം നൂൽമാല രചനകളിലും സ്വാധീനിക്കപ്പെട്ടിരിക്കാം.
മാത്രമല്ല ന്യൂനാൽ ന്യൂന പക്ഷമായ മേൽത്തട്ടുകാരേക്കാൾ ബഹുഭൂരിപക്ഷമായ കീഴ്ത്തട്ടുകാരെയായിരിക്കാം തൻറെ ശ്രോതാക്കളായി കവി ഉദ്ദേശിച്ചിരിക്കുക.
നൂൽമാലയിൽ കാണുന്ന ദ്രവീഡിയൻ ഭാഷാ സ്വാധീനം ഇവകളുടെ സമ്മർദ്ദ ഫലമായിരിക്കാനാണ് സാധ്യത.
സൂഫി രചനകളിൽ കാണപ്പെടാറുള്ള പ്രണയം,വിരഹം , വിരക്തി, ഗാനാത്മകത,ധ്യാനാത്മകത, മൊഴിച്ചിട്ട, പ്രാസദീക്ഷ, ഗൂഢാന്തരികാർത്ഥങ്ങൾ എന്നിവയെല്ലാം നൂൽമാലയിലും കടന്നു വരുന്നുണ്ട്.
ഒരു ബമ്പും (ഗദ്യവർണ്ണന), 14 ഇശലുകളും, 600ൽ  അധികം മൊഴികളും   ചേർന്ന ഘടനയിലാണ് ഇവ  ചിട്ടപ്പെടുത്തിയിരിക്കുന്നത്.
ആദ്യ ഇശലിൽ ദൈവത്തോട് അനുഗ്രഹം  ചൊരിയാനുള്ള പ്രാർത്ഥന , അന്ത്യപ്രവാചകനും , കുടുംബത്തിനും നാല് പ്രവാചക അനുചരന്മാർക്കും വേണ്ടി ദൈവത്തോടുള്ള  പ്രാർത്ഥന,  അവരെ സ്തുതിച്ചു കൊണ്ട് ആശംസകൾ എന്നിവ  ഉൾക്കൊള്ളിച്ചിരിക്കുന്നു.
രണ്ടാമത്തെയും മൂന്നാമത്തെയും ഇശലുകൾ  അനുരാഗവും സ്നേഹവായ്പ്പും ബഹുമാനവും ഇടകലർത്തി ആചാര്യനായ ശൈഖ് ജീലാനിയുടെ മഹത്ത്വങ്ങളും അപദാനങ്ങളും വാഴ്ത്തുന്നവയാണ്.
തുടർന്നുള്ള ഇശലുകൾ ജീലാനിയുടെ ജീവചരിത്രത്തെയും അത്ഭുതസിദ്ധികളെയും അനാവരണം ചെയ്യുന്നവയുമായി മാറുന്നു.
കൈയെഴുത്ത് പ്രതിയായി രചിക്കപ്പെട്ട ഈ പുരാതന കൃതിയുടെ അച്ചടി ഭാഷ്യം 1883 ലും , മലയാള വിവർത്തനം 2015 ലും പുറത്തിറങ്ങിയിട്ടുണ്ട്.
ഇശലുകൾ മുളക്കും വിതക്കും മുരട് ആണോരെ മിളിക്കും ഒളിക്കും മണിതാര് അവരെ വെളിക്കും മറക്കും അബ്ദുൽ ഖാദിർ  തമൈ വിളി നെഞ്ച് കുതിർത്ത് കണ്ടുയെത്തും നാൾ
ഈരേഴ് വാൻ  ഉരുവി ഉലകത്തുക്കും മുസ്ഥഫാ ഉൻ കൺമണി നാഇബ് അബ്ദുൽ  ഖാദിർ എൻ കണ്ണാൽ കാണ്മതുക്ക് ആശ കമലം ചാടി പുകള് നുവൽ  ചെയ്ത് ഇടുവതുക്കും തുണ തന്നരുള് മന്നവാ യാ റഹ്മാനേ’ മൊഴി 8, ഇശൽ 3 കാര് ഇരുൾകളിലും  കതിരാനോരേ — കാണും ഖൽബ് ഖവാരീർ അകം ഉടയോർ പൂർണപ്പരിശ് ആണ്ടു അബ്ദുൽ  ഖാദിർ തമൈ പേശും നെഞ്ച് കുളിർത്ത് കണ്ട് യെത്തും നാൾ അവലംബം ↑ മലയാള സാഹിത്യം1 -അദ്ധ്യായം 3 മാപ്പിളപ്പാട്ട്- പേജ് 19- ബി എ ആദ്യപാദുകം- കോഴിക്കോട് സർവ്വകലാശാല 2014 - ↑ ഡോ. കെ.കെ. മുഹമ്മദ് അബ്ദുസ്സത്താര്,കുഞ്ഞായിൻ  മുസ്ലിയാരുടെ നൂല്മാല,  ഇശല് പൈതൃകം, ത്രൈമാസിക, മാര്ച്ച് 2013, പേജ് : 32 ↑ ബാലകൃഷ്ണന് വള്ളിക്കുന്ന്, മാപ്പിളപ്പാട്ടുകളുടെ തമിഴ്പ്പെരുമ,  ചന്ദ്രിക വാരാന്തപ്പതിപ്പ്, സെപ്തംബര് 2, 2000 ↑ കുഞ്ഞായിന് മുസ്ലിയാരുടെ നൂല്മാല,  പേജ് : 32–35 ↑ നൂല്മാല മൊഴിയും പൊരുളും-ഡോ.
പി. സക്കീര്ഹുസൈൻ - കെ.കെ മുഹമ്മദ് അബ്ദുല്കരീം ഫൗണ്ടേഷൻ - കൊണ്ടോട്ടി ↑ ഹിജ്റ 1301 (1883)അരയാല്പുറത്ത് കുഞ്ഞിമുഹമ്മദ് നൂൽമാല  തലശ്ശേരിയിൽ നിന്നും അച്ചടിച്ചു.
↑ നൂല്മാല മൊഴിയും പൊരുളും-ഡോ.
പി. സക്കീര്ഹുസൈൻ - കെ.കെ മുഹമ്മദ് അബ്ദുല്കരീം ഫൗണ്ടേഷൻ - കൊണ്ടോട്ടി
നൃത്തശാല
രൂപവാണി ഫിലിംസിനു വേണ്ടി ശോഭന പരമേശ്വരൻ നായർ നിർമിച്ച മലയാളചലച്ചിത്രമാണ് നൃത്തശാല .
വിമലാ റിലീസിംഗ് കമ്പനി വിതരണം നടത്തിയ ഈ ചിത്രം 1972 സെപ്റ്റംബർ 9-ന് കേരളത്തിൽ പ്രദർശനം തുടങ്ങി.
അഭിനേതാക്കൾ പ്രേം നസീർ ജയഭാരതി ഇന്നസെന്റ് അടൂർ ഭാസി ജോസ് പ്രകാശ് പ്രേമ ശങ്കരാടി രാഘവൻ ടി.എസ്. മുത്തയ്യ അബ്ബാസ് ദുർഗാ ദേവി ജി.കെ. പിള്ള ജയകുമാരി കെ.പി. ഉമ്മർ കവിത മാത്യൂ പ്ലാത്തോട്ടം പാലാ തങ്കം രാധാമണി സീമ സ്മിതാ ദേവി ടി. ജയശ്രീ പിന്നണിഗായകർ കെ.ജെ. യേശുദാസ് എസ്. ജാനകി പി. ജയചന്ദ്രൻ എൽ.ആർ. ഈശ്വരി കെ.പി. ബ്രഹ്മാനന്ദൻ ബി. വസന്ത തിരശീലക്കു പിന്നിൽ സംവിധാനം - എ.ബി. രാജ് നിർമ്മാണം - ശോഭനാ പരമേശ്വരൻ നായർ ബാനർ - രൂപവാണി ഫിലിംസ് കഥ - തിക്കൊടിയൻ തിരക്കഥ, സംഭാഷണം - എസ്.എൽ. പുരം സദാനന്ദൻ ഗാനരചന - പി. ഭാസ്കരൻ , ശ്രീകുമാരൻ തമ്പി സംഗീതം - വി. ദക്ഷിണാമൂർത്തി ഛായാഗ്രഹണം - പി. ദത്തു ചിത്രസംയോജനം - വി.പി. കൃഷ്ണൻ കലാസംവിധാനം - എസ്. കൊന്നനാട്ട് ഡിസൈൻ - എസ്,എ.
നായർ വിതരണം - വിമലാ ഫിലിംസ് പാട്ടുകൾ ഗാനരചന - പി. ഭാസ്കരൻ , ശ്രീകുമാരൻ തമ്പി സംഗീതം - വി. ദക്ഷിണാമൂർത്തി ക്ര.
ഗാനം ഗാനരചന ആലാപനം 1 ദേവവാഹിനീ ശ്രീകുമാരൻ തമ്പി കെ ജെ യേശുദാസ് 2 ചിരിച്ചതു ചിലങ്കയല്ല ശ്രീകുമാരൻ തമ്പി എൽ ആർ ഈശ്വരി 3 സൂര്യബിംബം നാളെയുമുദിക്കും ശ്രീകുമാരൻ തമ്പി പി ജയചന്ദ്രൻ 4 ഉദയസൂര്യൻ നമ്മെയുറക്കുന്നു പി ഭാസ്കരൻ കെ പി ബ്രഹ്മാനന്ദൻ 5 മഞ്ഞണിഞ്ഞ മധുമാസനഭസ്സിൽ പി ഭാസ്കരൻ എസ് ജാനകി 6 പൊൻ‌വെയിൽ മണിക്കച്ച ശ്രീകുമാരൻ തമ്പി കെ ജെ യേശുദാസ് 7 മദനരാജൻ വന്നു ശ്രീകുമാരൻ തമ്പി ബി വസന്ത അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാബേസിൽ നിന്ന് നൃത്തശാല
നൂൽപ്പാലം കടക്കുന്നവർ
വൈശാഖൻ രചിച്ച നൂൽപ്പാലം കടക്കുന്നവർ എന്ന കൃതിക്കാണ് 1989-ൽ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത്.
നൂൽമഴ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 ജൂൺ മുതൽ തുടരുന്നു.
മഴയോടോപ്പം നൂൽ പോലുള്ള വസ്തുക്കൾ വീഴുന്നതിനെ വിശേഷിപ്പിക്കാൻ ഉപയോഗിക്കുന്ന പദം.
കോട്ടയം ജില്ലയിൽ 2013 മെയ് 30നു രാവിലെ ഇത്തരം നൂൽമഴ പെയ്തിരങ്ങി.
അവലംബം http://www.manoramaonline.com/cgi-bin/MMOnline.dll/portal/localContentView.do?tabId=16 contentId=14194357 district=Kottayam programId=1079897613 BV_ID=@@@%5Bപ്രവർത്തിക്കാത്ത+കണ്ണി%5D
നൃത്തം ഇംഗ്ലീഷ് വിലാസം https://ml.wikipedia.org/wiki/Dance
വികാരാവിഷ്കരണത്തിനോ ആശയ സംവേദനത്തിനോ വേണ്ടി നടത്തുന്ന ശാരീരിക ചലനങ്ങളെയാണു സാധാരണ '''നൃത്തം''' എന്ന വാക്കു കൊണ്ടു വിവക്ഷിക്കുന്നത്.
മനുഷ്യരുടെ ഇടയിലോ മൃഗങ്ങളുടെ ഇടയിലോ നടക്കുന്ന അവാചികമായ ആശയ സംവാദനരീതിയാണിത് .
നൃത്തം പലതരത്തിലുണ്ട്.
ഉദാ: കുച്ചിപ്പുടി, ഭരതനാട്യം.
സംസ്‍കാരത്തിന്റെ ഭാഗമായോ, സന്തോഷം പ്രകടിപ്പിക്കാനോ, വ്യായാമത്തിന് വേണ്ടിയോ, മത്സരങ്ങളിൽ പങ്കെടുക്കാൻ വേണ്ടിയോ  നൃത്തം പരിശീലിക്കുന്നവരുണ്ട്.
നൃത്തം ചെയ്യുന്ന പെൺകുട്ടി (മോഹൻജൊദാരോ) ഇംഗ്ലീഷ് വിലാസം https://ml.wikipedia.org/wiki/Dancing_Girl
2500 ബി.സി.യിൽ നിർമ്മിക്കപ്പെട്ടതെന്നു കരുതുന്ന വെങ്കലപ്രതിമയാണ് നൃത്തം ചെയ്യുന്ന പെൺകുട്ടി .
1926-ൽ സിന്ധു നദീ തട സംസ്കാര ത്തിന്റെ ഭാഗമായ (ഇന്നു പാകിസ്‌താന്റെ ഭാഗം) മോഹൻജെദാരോയിൽനിന്നാണ്‌ ഇത് കണ്ടെത്തിയത്‌.
ഇപ്പോൾ ഈ പ്രതിമ, ന്യൂഡൽഹിയിലെ നാഷണൽ മ്യൂസിയത്തിൽ പ്രദർശിപ്പിച്ചിരിക്കുന്നു.
1926-ൽ മോഹൻജൊദാരൊയിൽ നിന്ന് ഏണസ്റ്റ് മക്കെയുടെ നേതൃത്വത്തിലുള്ള പര്യവേക്ഷകസംഘമാണ് ഇത് കണ്ടെത്തിയത്.
ഇത് ലാഹോർ മ്യൂസിയത്തിന്റെ ഭാഗമായിരുന്നു.
1946 ൽ സംഘടിപ്പിച്ച പ്രദർശനത്തിനായി ബ്രിട്ടീഷുകാരനായ പുരാവസ്തു ശാസ്ത്രജ്ഞൻ മോട്ടിമർ വീലറാ ണ് ഓടിൽ നിർമിച്ച 10.8 സെൻറി മീറ്ററുള്ള ‘നൃത്തം ചെയ്യുന്ന പെൺകുട്ടി’യെ ഇന്ത്യയിലെത്തിച്ചത്‌.
‘പ്രീസ്റ്റ്‌ കിംഗ്‌’ എന്ന പ്രതിമയും അദ്ദേഹം ഇന്ത്യയിലേക്കു കൊണ്ടുവന്നിരുന്നു.
1947 ൽ ഇന്ത്യ സ്വതന്ത്രമായപ്പോൾ പാകിസ്താൻ ഈ പ്രതിമകൾ തിരികെചോദിച്ചെങ്കിലും നൽകിയില്ല.
നിരന്തരമായി പാക്‌ ഉദ്യോഗസ്ഥർ ഇന്ത്യയിലെത്തി  ശ്രമിച്ചതിന്റെ ഫലമായാണ് ‘പ്രീസ്റ്റ്‌ കിംഗ്‌’, ‘ഉപവസിക്കുന്ന ബുദ്ധൻ’ എന്നീ പ്രതിമകൾ മടക്കി നൽകിയത്‌.
25,00 വർഷത്തോളം പഴക്കമുള്ള ഈ വെങ്കലപ്രതിമക്ക് 10.5 സെന്റീമീറ്റർ (4.1 in) ഉയരമുണ്ട്.
ഒരു കൈ ഇടുപ്പിനു വെച്ചു നർത്തകർ നിൽക്കുന്ന രൂപത്തിലാണ് നൃത്തം ചെയ്യുന്ന പെൺകുട്ടിയുടെ ശില്പം.
നഗ്നയായ പെൺകുട്ടിയുടെ കഴുത്തിൽ മാലയും ഇടതുകൈയിൽ 25-ഉം വലതുകൈയിൽ നാലും വളകളും അണിഞ്ഞിട്ടുണ്ട്.
പെൺകുട്ടിയുടെ കൈകൾക്ക്.
അസാധാരണവലിപ്പമുണ്ട്.
ഇടതുകൈയിലെ താളമിടാനുപയോഗിക്കുന്ന ഉപകരണം തുടയിൽ അമർത്തിപ്പിടിച്ച നിലയിലാണ്.
പാകിസ്താന്റെ ആവശ്യം
'നൃത്തം ചെയ്യുന്ന പെൺകുട്ടി'യുടെ വെങ്കലശില്പം ഇന്ത്യയിൽനിന്ന് പാകിസ്താനിലേക്ക് തിരികെകൊണ്ടുവരണമെന്ന് ലഹോർ ഹൈക്കോടതിയിൽ, പാക് അഭിഭാഷകൻ ജാവേദ് ഇക്ബാൽ ജഫ്രി ഹർജി നൽകിയിരുന്നു.
2014 ൽ   ‘നൃത്തം ചെയ്യുന്ന പെൺകുട്ടി’യെ തിരിച്ചുതരണമെന്ന്‌ ഇന്ത്യയോട്‌ ആവശ്യപ്പെടാൻ പാകിസ്താനിലെ സിന്ധ്‌ പ്രവിശ്യാസർക്കാർ തീരുമാനിച്ചിരുന്നു.
നൃത്യഗ്രാം ഇംഗ്ലീഷ് വിലാസം https://ml.wikipedia.org/wiki/Nrityagram നൃത്യഗ്രാമത്തിലെ നർത്തകർ.
Temple at Nrityagram entrance
ഇന്ത്യയിലെ ആദ്യത്തെ ഗുരുകുല സമ്പ്രദായത്തിലുള്ള നൃത്ത അഭ്യാസവിദ്യാലയമാണ് നൃത്യാഗ്രാം .
ഒഡീസി നർത്തകിയായ പ്രോതിമ ഗൗരിയാണ്‌ 1990-ൽ ഈ വിദ്യാലയം സ്ഥാപിച്ചത്.
ബെംഗളൂരുവിൽ നിന്ന് 35 കി.
മി അകലെയാണ് ഇത് സ്ഥിതി ചെയ്യുന്നത് .
ഇന്ന് ഇന്ത്യയിലെ ഒരു മികച്ച കലാ അഭ്യാസ കേന്ദ്രമായി ഇത് വളർന്നിട്ടുണ്ട്.
അമ്പലം
ഈ സ്ഥാപനത്തിന്റെ മുൻപിൽ തന്നെ ഒരു അമ്പലം സ്ഥാപിച്ചിട്ടുണ്ട്.
ഇത് ഹേസരംഗട്ട തടാകത്തിന്റെ അരികിലാണ് സ്ഥിതി ചെയ്യുന്നത്.
പുറത്തേക്കുള്ള കണ്ണികൾ Nrityagram എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Nrityagram, the official website Nrityagram, where Dance is a Way of Life അവലംബം